  Наталья Тетерина Удмуртиысь ӝог ветлонъя спортсмен Сергей Широбоков Чебоксарыын йылпумъяськем Россилэн чемпионатаз воргоронъёс пӧлын 20 иськеме ветлонын устоез луиз. Со сярысь Россиысь капчи атлетикая федерациялэн пресс-службаез ивортэ. 19 аресъем спортсменлэсь куинь но ӝыны минутлы кыльыса, кыкетӥ инты Роман Евстифеев басьтӥз. Куинетӥ Кирилл Фролов луиз, со вормисьлэсь ньыль минутлы но 3 секундлы кылиз. Таӵе ӝоглыкен дуннелэн вице-чемпионэз Сергей Широбоков 23 аресозь юниоръёс пӧлын Россилэн первенствояз но устоез луиз. Нылкышноос пӧлын 50 иськеме ветлонын Удмуртиысь 21 аресъем Александра Бушкова кыкетӥ инты басьтӥз. Устоезлы Клавдия Афанасьевалы со 8 минут пала келяз. Пусъём, Сергей Широбоков но Александра Бушкова огдыре Удмуртилэсь но Мордовилэсь данзэс утё. Саранскын соос ӵошатсконъёслы дасясько. Тегъёс: Спорт Удмуртия Россия капчиатлетика  